ఆవుల గోపాల కృష్ణమూర్తి
ఎ.జి.కె.గా ప్రసిద్ధిచెందిన హేతువాది ఆవుల గోపాలకృష్ణమూర్తి. వీరు ఏప్రిల్ 29, 1917 న జన్మించారు. సూత పురాణం లోని పద్యాలన్నీ కంఠతా పట్టాడు. ఆవుల సాంబశివరావు పై ఈయన ప్రభావం ఉంది. రాడికల్ హ్యూమనిస్టు , సమీక్ష పత్రికలు నడిపారు. 1952 తెనాలిలో ఈయన జరిపిన హ్యూమనిస్టు సభకు ఎం.ఎన్.రాయ్ ప్రారంభోపన్యాసాన్ని పంపారు. 1964లో అమెరికా ప్రభుత్వం ఈయన్ని ఆహ్వానించింది. వివేకానంద పై ఈయన చేసిన విమర్శల ధృష్ట్యా ఈయన్ని అమెరికా వెళ్ళనివ్వరాదని ఆంధ్రప్రభ ఆందోళన చేసింది.
అల్లాడి కృష్ణస్వామి అయ్యర్
అల్లాడి కృష్ణస్వామి అయ్యర్ 1883లో మద్రాసు రాష్ట్రంలోని పూడూరు అనే చిన్న గ్రామంలో జన్మించాడు (ఇది ప్రస్తుత ఆంధ్రప్రదేశ్ రాష్ట్రంలోని నెల్లూరు జిల్లాలో ఉన్నది). ఈయన తండ్రి ఏకామ్రశాస్త్రి అర్చకుడు. కృష్ణస్వామి 1899లో మెట్రిక్యులేషన్ పూర్తిచేసుకొని మద్రాసు క్రైస్తవ కళాశాలలో చరిత్ర చదవటానికి చేరాడు. తన ఖాళీ సమయంలో న్యాయశాస్త్ర తరగతులలో పాఠాలు నేర్చుకొని బి.ఎల్ పరీక్ష ఉత్తీర్ణుడయ్యాడు. ఆ తర్వత మద్రాసు న్యాయవాదుల సంఘంలో ప్రముఖ న్యాయవాదిగా ఎదిగాడు.